Olav Slagsvold

Olav Slagsvold (født 27. desember 1983) er en norsk saksofonist, dirigent og arrangør fra Romedal i Hedmark.

Han er utdannet ved NTNU hvor har en bachelorgrad i musikkvitenskap og bachelorgrad i utøvende jazz (2008-2011) ved jazzlinja. Her var han elev hos blant andre John Pål Inderberg. Olav Slagsvold har vært involvert i prosjekter med Trondheim Jazzorkester, medvirket på en rekke plateutgivelser og driver sin egen kvintett. Han leder nå Odd R Antonsen Storband, og har tidligere ledet Heimdal Storband og S. Møller Storband.  

Olav Slagsvold var medvirkende på utgivelsen ”Hai Se-Rute” med namibiske Erna Chimu, som i 2014 fikk prisen for ”Best Traditional, Best Instrumental Inclusive of Jazz og  Best Female Artist of the Year” under the Namibia Annual Music Award (NAMA) 2014.

Olav Slagsvold har også spilt i Bjørn Krokfoss sextett i nærmere ti år.

Norske jazzsaksofonister
Personer fra Stange kommune
Fødsler i 1983